polyglot-tagger/wikipedia-language-snippets-filtered huggingface dataset:
Il-Ginea Bissaw hija membru tan-Nazzjonijiet Uniti, l-Unjoni Afrikana, il-Komunità Ekonomika tal-Istati tal-Afrika tal-Punent, l-Organizzazzjoni għall-Kooperazzjoni Iżlamika, il-Komunità tal-Pajjiżi li jitkellmu bil-Portugiż, l-Organizzazzjoni Internazzjonali ta' La Francophonie, u ż-Żona ta' Paċi u Kooperazzjoni fl-Atlantiku tan-Nofsinhar.
Is-sit intuża għall-ewwel darba għall-astrofiżika fl-1945, meta Bernard Lovell uża xi tagħmir li kien baqa' tajjeb wara t-Tieni Gwerra Dinjija, inkluż radar GL Mark II li kien jipprovdi informazzjoni dwar id-distanzi lill-artillerija, biex jiġu investigati r-raġġi kożmiċi.
L-Osservatorju ta' Jodrell Bank huwa l-bażi tan-Network tal-Interferometru ta' Diversi Elementi Kkollegat bir-Radju (MERLIN; bl-Ingliż: Multi-Element Radio Linked Interferometer Network), Faċilità Nazzjonali mmexxija mill-Università ta' Manchester f'isem il-Kunsill tal-Faċilitajiet tax-Xjenza u tat-Teknoloġija.
Il-KtR għandu ħames gruppi politiċi: il-Partit Popolari Ewropew , il-Grupp tal-Konservattivi u Riformisti Ewropej , il-Partit tas-Soċjalisti Ewropej , l-Alleanza tal-Liberali u d-Demokratiċi għall-Ewropa , u l-Alleanza Ewropea .
Huwa magħmul minn 63 membru: il-President, l-Ewwel Viċi President, 28 Viċi President , il-Presidenti tal-gruppi politiċi tal-KtR, u 28 membru ieħor mid-delegazzjonijiet nazzjonali, li jippermettu li l-Bureau jkun jirrifletti l-ekwilibriji nazzjonali u politiċi.
It-tieni, kien hemm tħassib dwar id-distakk dejjem akbar bejn il-pubbliku u l-proċess tal-integrazzjoni Ewropea; l-involviment tal-livell ta' gvern elett li jkun l-aktar qrib taċ-ċittadini kien mod wieħed kif jiġi eliminat dan id-distakk.
Il-KtR kiseb id-dritt li jindirizza lill-Qorti tal-Ġustizzja tal-Unjoni Ewropea issa li t-Trattat ta' Lisbona daħal fis-seħħ wara li ġie rratifikat mill-Istati Membri kollha tal-UE dwar l-Applikazzjoni tal-prinċipji tas-sussidjarjetà u tal-proporzjonalità.
Il-Kumitat Ewropew tar-Reġjuni huwa l-assemblea tal-Unjoni Ewropea tar-rappreżentanti lokali u reġjonali li tipprovdi lill-awtoritajiet sottonazzjonali (jiġifieri r-reġjuni, il-kontej, il-provinċji, il-muniċipalitajiet u l-bliet) b'vuċi diretta fi ħdan il-qafas istituzzjonali tal-UE.
Il-President tal-KtR, l-Ewwel Viċi President, il-presidenti tal-gruppi politiċi u s-Segretarju Ġenerali wkoll jiltaqgħu fi ħdan il-Konferenza tal-Presidenti qabel kull sessjoni plenarja u laqgħat importanti oħra bil-għan li jilħqu kunsens politiku dwar kwistjonijiet strateġiċi.
Governanza tajba Ewropea tfisser li l-awtoritajiet Ewropej, nazzjonali, reġjonali u lokali jaħdmu lkoll flimkien – l-erbgħa li huma huma indispensabbli u għandhom ikunu involuti fil-proċess kollu tat-teħid tad-deċiżjonijiet b'governanza f'diversi livelli.
Fl-1978, Kusturica ggradwa mill-iskola tal-films fl-Akkademja tal-Arti tal-Ispettaklu fi Praga, u huwa għalhekk li xi drabi huwa meqjus bħala parti mill-iskola tal-films ta’ Praga, grupp informali ta’ diretturi tal-films Jugoslavi li studjaw fil-FAMU u żviluppaw influwenzi u estetika simili.
Permezz tal-ħbiberija ta' missieru mad-direttur magħruf Hajrudin "Šiba" Krvavac, Kusturica, ta’ sbatax-il sena, kiseb parti żgħira fil-film Walter Defends Sarajevo ta' Krvavac, film partiġjan iffinanzjat mill-Istat Jugoslav fl-1972.
Taħt il-ġestjoni ta' Agaselim Mirjavadov, Khazar Lankaran kienu rebħu t-Tazza Ażerbajġana fl-2006 u 2007, filwaqt li saru ċampjins tal-kampjonat fl-istaġun 2006 minkejja li tilfu t-titolu kontra Neftchi fl-2004 matul il-play-off.
Fl-1997, Kapaz kienu magħrufa għall-logħob bla telfa u kisbu rekord finali fl-istaġun 1997–1998 li kisbu 22 rebħa, 4 dros u l-ebda telfa, minn 26 logħba totali, dan ir-rekord l-ebda tim fil-kampjonati kollha tal-Ażerbajġan ma għamel dan.
Il-Premier League Ażerbajġan kien organizzat fl-2007 u ssuċċeda l-ogħla diviżjoni , id-differenza kienet li l-ogħla diviżjoni kienet immexxija mill-kampjonat tal-futbol professjonali tal-Ażerbajġan, u l-ħolqien tal-Premier League taw il-klabbs grad akbar ta' indipendenza.
Mis-snin 50 tas-seklu 20, għal deċennji sħaħ, iż-żewġ partijiet tas-sit industrijali, jiġifieri l-Minjiera tal-Faħam taz-Zollverein u l-Impjant tal-Ikkokkjar taz-Zollverein (li ġew stabbiliti bejn l-1957 u l-1961, u li ngħalqu fit-30 ta’ Ġunju 1993), kienu fost l-ikbar minjieri u impjanti ta’ dak it-tip fl-Ewropa.
Fis-snin ta’ wara, it-torri tad-dawran karatteristiku tax-xaft, magħruf bħala Doppelbock, mhux biss sar l-arketip ta’ ħafna faċilitajiet ċentrali tax-xogħol tal-minjieri li ġew warajh, iżda sar ukoll simbolu tal-industrija peżanti tal-Ġermanja.
Filwaqt li dan is-simbolu bil-mod il-mod jaf kien beda jintesa meta l-industrija peżanti Ġermaniża bdiet tmajna fit-tieni nofs tas-seklu 20, dan ix-xaft u t-torri tad-dawran karatteristiku tiegħu saru simbolu tal-bidla strutturali taż-żona urbana ta’ Ruhr.
Meta seħħet il-fużjoni ta’ Phönix AG fil-Vereinigte Stahlwerke fl-1926, iz-Zollverein għadda taħt il-kontroll tal-Gelsenkirchener Bergwerks-AG , li bdiet tagħlaq il-biċċa l-kbira tal-impjanti tal-ikkokkjar li kienu saru antiki.
Wara l-kostruzzjoni tax-xaftijiet tal-ventilazzjoni Nri 7 sa 9, ix-Xaftijiet Nri 1 u 2, kif ukoll l-impjant tal-ikkokkjar tagħhom, ġew rinnovati, u wieħed mit-torrijiet tewmin tagħhom twaqqa’ u ġie sostitwit b’qafas modern tal-azzar.
Sabiex jiġu solvuti dawn il-problemi, infetħu xaftijiet addizzjonali għall-ventilazzjoni biss, qrib ix-xaftijiet eżistenti: fl-1899 infetaħ ix-Xaft Nru 7 ħdejn ix-Xaft Nru 3, fl-1900 infetaħ ix-Xaft Nru 8 ħdejn ix-Xaftijiet Nri 1 u 2, u fl-1905 infetaħ ix-Xaft Nru 9 ħdejn ix-Xaft Nru 6.
Id-diversi djar tal-injam li nbnew madwar il-knisja kienu jintużaw nhar ta' Ħadd biss, jew inkella f'festivals reliġjużi bħala akkomodazzjoni fejn il-fidili kienu jibqgħu għal lejl minflok joqogħdu jivvjaġġaw għal distanzi twal jew f'kundizzjonijiet perikolużi tal-klima naturali fl-istess jum.
L-iżvilupp ta' Gammelstad f'parroċċa minflok f'raħal merkantili hija riżultat dirett tal-olzar naturali tal-art li wassal biex il-port tar-raħal ma setax jintuża iktar fis-seklu 17, u b'hekk iċ-ċittadini kellhom jirrilokaw lejn iċ-ċentru kummerċjali tal-komunità.
Id-djar tal-injam tal-parroċċa li servew bħala akkomodazzjoni fuq medda qasira ta' żmien għall-fidili, faċċata tagħhom hemm djar ikbar li huma iktar konvenzjonali għall-uffiċjali u għall-merkanti li kienu jgħixu b'mod permanenti fl-insedjament.
Id-djar kienu jintużaw biss nhar ta' Ħadd u meta kien ikun hemm festivals reliġjużi biex jilqgħu lill-fidili mill-kampanja tal-madwar li ma setgħux jerġgħu lura d-dar tagħhom fl-istess jum minħabba d-distanza u l-kundizzjonijiet diffiċli tal-ivvjaġġar.
Kif tistenna minn umanista u ammiratur ta’ Virġilju u ta’ Ċiċeruni, Montaigne għażel il-bniedem, u lilu innifsu in partikulari, bħala l-oġġett ta’ l-istudju fix-xogħol ewlieni tiegħu, is- Saġġi, li beda jaħdem fuqu mill-1571.
Fl-1588 il-filosfu sar jaf ‘l Marie de Gournay, ammiratriċi akkanita tax-xogħol tiegħu. Il-mewt ġìet fuqu għall-għarrieda fl-1592, waqt li kien qiegħed jaħdem fuq is-Saġġi. L-għana u l-varjetà ta’ l-esperjenzi ta’ ħajtu u l-karigi importanti li kellu jagħtu valur partikulari lill-osservazzjonijiet psikoloġiċi u r-riflessjonijiet morali sbieħ tiegħu.
Ta’ tlettax-il sena, meta kien għadu jaf jitkellem bil-Latin biss, bagħtuh il-kulleġġ ta’ Guyenne f’Bordeaux, post importanti ta’ l-umaneżmu Bordoliż, fejn tgħallem il-Franċiż, il-Grieg antik, ir-retorika u t-teatru.
In-noti li ħa matul il-vjaġg twil inġabru fil-Journal du voyage en Italie par la Suisse et l'Allemagne – Djarju tal-vjaġġ fl-Italja li jgħaddi mill-iSvizzera u l-Ġermanja – li dam ma ġie ippubblikat sa żewġ sekli wara, fl-1774.
F’dan l-aħħar perijodu, wera li kien diplomatiku abbli, u mmedja bejn il-mexxej Protestant Enriku ta’ Navarra , il-mexxej Kattoliku Enriku ta’ Guise u l-Marixxall ta’ Matignon, bl-għan li jevita li l-belt ta’ Bordeaux tiġi mdaħhla fil-gwerra ċivili li faqqet fl-1584 wara l-mewt tal-werriet desinjat id-Duka ta’Angou.
Iddeskriva l-memorja dagħjfa tiegħu, il-kapacità li jħoll il-konflitti mingħajr ma jidħol emottivament fihom, l-istmerrija tiegħu għan-nies li jiġru wara l-fama u l-provi tiegħu li jinqata’ mid-dinja biex iħejji għall-mewt.
L-ewwel xogħol ippublikat ta’ Montaigne , miktub biex jikkuntenta l-missieru, kien it-"Teoloġija naturali ta' Raymond Sebond", fejn jipprova "juri l-verità tal-fidi Nisranija u Kattolika", u juża forma letterarja li tikkonsisti f’li iġġiegħlek taħseb li qiegħed taqra traduzzjoni mil-Latin għall-Franċiż.
Ix-xogħol tal-filosfu jagħti l-qarrej l-impressjoni li l-attività pubblika kienet toħodlu l-ħin kollu tiegħu, filwaqt li l-unika ħwejjeġ essenzjali għal Montaigne baqgħu l-għarfien tiegħu in-nifsu u tfittix għall-għerf.
Il-Park Nazzjonali ta' Sagarmatha jospita 208 speċi ta' għasafar, fosthom il-faġan jew il-monal tal-Himalayas , l-avultun tal-ħrief , il-faġan tal-borra tal-Himalayas , u ċ-ċawla Alpina , u ġie identifikat mill-BirdLife International bħala Żona Importanti għall-Għasafar.
Skont il-Linji Gwida dwar il-Ġestjoni taż-Żoni ta' Lqugħ , il-konservazzjoni tal-foresti, tal-ħajja selvaġġa u tar-riżorsi kulturali ngħataw l-ogħla prijorità, segwita mill-konservazzjoni ta' riżorsi naturali oħra u l-iżvilupp ta' enerġija alternattiva.
Kienet ipproklamata kolonja Franċiża fl-1891, iżda l-Franċiżi kienu preżenti fil-pajjiż sa mill-1880.8 Filwaqt li kienet kolonja ta' Franza, kienet tagħmel parti mill-Afrika Ekwatorjali Franċiża taħt l-isem tal-Kongo Franċiż .
Ilu indipendenti mill-15 ta' Awwissu 19608, huwa l-ewwel president tiegħu Fulbert Youlou, li kien sfurzat iħalli l-Gvern fl-1963, meta ħa l-kariga Alphonse Massamba-Débat, li fl-1964 waqqaf partit Marxista, adotta ekonomija ppjanata, soċjalista.
Sa mill-bidu tad-disgħinijiet, ir-Repubblika tal-Kongo kellha sistema politika b'ħafna partiti, għalkemm din is-sistema issa hija ddominata mill-President Sassou-Nguesso; peress li ma hemmx kompetizzjoni reali fl-elezzjonijiet presidenzjali, huwa żamm il-mandat tiegħu.
Il-popolazzjoni ma taqbiżx is-sitt miljun abitant, u dan jirriżulta f'densità baxxa ta' popolazzjoni Il-lingwa uffiċjali hija l-Franċiż; bil-Lingala u Munukutuba bħala lingwi nazzjonali: Il-Kristjaneżmu għandu preżenza importanti għalkemm ir-reliġjonijiet tribali għandhom l-aktar aderenti.
Ir-Repubblika tal-Kongo (bil-Franċiż, République du Congo; bil-Lingala, Repubilika ya Kongó; f'Kituba, Repubilika ya Kongo), magħrufa wkoll bl-ismijiet ta' Repubblika Demokratika tal-Kongo jew sempliċiment Kongo, hija pajjiż fl-Afrika Ċentrali.
“Xhieda unika jew minn tal-inqas eċċezzjonali ta’ tradizzjoni kulturali jew ta’ ċivilizzazzjoni li għadha ħajja jew li għebet”, ladarba l-kwartier Lhudi ta’ Třebíč huwa xhud eċċezzjonali tat-tradizzjonijiet kulturali tad-diaspora Lhudija fl-Ewropa Ċentrali.
Fil-bidu tas-seklu 18, saru xi bidliet fil-bażilika mill-arkitett Ċek Frantisek Maxmilian Kanka; it-twieqi twessgħu, ġew miżjuda xi riffieda, reġa’ nbena t-torri fil-Lbiċ tal-bażilika, u ġiet mibnija l-faċċata l-ġdida fil-Punent b’żewġ torrijiet bi stil Barokk u Gotiku.
Fl-1888 Orzeszkowa kiteb żewġ novelli dwar ix-Xmara Niemen : Cham jiffoka fuq il-ħajja tas-sajjieda; u l-iktar rumanz famuż tagħha, Nad Niemnem - ħafna drabi mqabbel ma' Pan Tadeusz - li jittrattaw il-kwistjonijiet tal-aristokrazija Pollakka fl-isfond tal-ordni politiku u soċjali.
Wara li rritornat Milkowszczyzna, fl-età ta' sittax-il sena, Eliza żżewġet lil Piotr Orzeszko, nobbli Pollakk, darbtejn l-età tagħha stess, li kien eżiljat fis- Siberja wara l-Irvell ta' Jannar tal-1863.
1 Installation, "L-Ewwel Jiem fil-Mitħna", integrata ma' La Diligence de Beaucaire f' Le Figaro 2 La Diligence de Beaucaire, "Id-Diliġenza ta' Beaucaire", ippublikata l-ewwel 'Le Figaro tas-16 ta' Ottubru 1868, bis-sottotitlu ta' De mon moulin 3 Le Secret de maître Cornille, "Is-Sigriet ta' Maître Cornille" ippubblikata l-ewwel 'L'Événement tal-20 ta' Ottubru 1866
8 Le Phare des Sanguinaires, "Il-Fanal tas-Sangwinarji", ippublikata l-ewwel f'Le Figaro tat-22 ta' Awwissu 1869, bis-sopratitlu Lettres de mon moulin 9 L'Agonie de la Sémillante, "L-Agunija tas-Sémillante", ippublikata l-ewwel f'L’Événement tas-7 ta' Ottubru 1866
Il-ktieb, famużissmu fi Franza, fejn hu spiss meqjus - inġustament - bħala xogħol għat-tfal, hu parti ispirat mir-rakkonti li Daudet ġabar fi Provenza (l-istorja ta' L-Arleżjana ġiet irrakkuntata lil Daudet minn Frédéric Mistral).
Meta sema’ matul żjara fil-Mużew COBRA fis-snin 90 tas-seklu 20 li kien hemm it-“Tislif tal-Arti lit-Tfal”, huwa tkellem mal-fundatur Roby Bellemans u staqsa biex jibgħatlu iktar tagħrif f’daru f’Pariġi dwar dan il-proġett.
L-ewwel żjara li qatt ma ġiet irreġistrata seħħet b’ċikka fl-1535, meta Fray Tomás de Berlanga, l-Isqof tal-Panama, waqt vjaġġ tiegħu lejn il-Perù biex jaqdi r-rwol ta’ arbitru f’diżgwid bejn Francisco Pizarro u Diego de Almagro, baqa’ sorpiż b’din l-art li kienet għadha ma ġietx skoperta.
Apparti l-Arċipelagu tal-Galapagos, karatteristiċi tettoniċi ewlenin oħra fir-reġjun jinkludu l-Provinċja Vulkanika tat-Tramuntana tal-Galapagos bejn l-arċipelagu u ċ-Ċentru tat-Tifrix tal-Galapagos xi 200 kilometru fit-Tramuntana lejn il-konfini tal-Plakka ta’ Nazca u tal-Plakka tal-Gżejjer Cocos.
Barra minn hekk, il-Hotspot tal-Galapagos jinsab fil-konfini tat-Tramuntana tal-Provinċja l-Kbira tal-Paċifiku tal-Mewġ Trasversali Baxx filwaqt li l-Hotspot tal-Gżira tal-Għid jew ta’ Rapa Nui tinsab fil-konfini tan-Nofsinhar.
Il-vulkani fit-tarf nett tal-Punent tal-arċipelagu, inġenerali huma itwal, iffurmaw iktar reċentement, għandhom calderas żviluppati sew, u huma komposti l-iktar mill-bażalt tolejitiku, filwaqt li dawk lejn il-Lvant huma iqsar, iktar antiki, m’għandhomx calderas, u għandhom kompożizzjoni iktar varjata.
L-arċipelagu jinsab fuq il-Hotspot tal-Galapagos, li huwa post fejn il-qoxra tad-Dinja qed iddub minn taħt, minħabba l-fenomenu ta’ konvezzjoni vulkanika taħt il-qoxra , u li l-ħin kollu qed joħloq vulkani ġodda.
L-Arċipelagu tal-Galapagos huwa kkaratterizzat minn diversi vulkani kontemporanji, uħud b’sorsi tal-magma b’konvezzjoni vulkanika minn taħt il-qoxra, oħrajn mill-astenosfera, possibbilment minħabba l-qoxra oċeanika rqiqa u pjuttost reċenti.
Il-Gżejjer Galapagos jew il-Galapagos (magħrufa wkoll bħala Archipiélago de Colón jew Las Islas Galápagos), parti mir-Repubblika tal-Ekwador, huma arċipelagu ta’ gżejjer vulkaniċi mferrxin fuq iż-żewġ naħat tal-ekwatur fl-Oċean Paċifiku qrib iċ-ċentru tal-Emisferu tal-Punent.
Dan is-Sit ta’ Wirt Dinji huwa transnazzjonali peress li huwa maqsum bejn 10 pajjiżi, it-tieni l-iktar Sit ta’ Wirt Dinji transnazzjonali wara l-Foresti Antiki u Primordjali tal-Fagu tal-Karpazji u ta’ Reġjuni Oħra tal-Ewropa.
L-Ark Ġeodetiku ta’ Struve huwa katina ta’ triangolazzjonijiet tal-istħarriġ minn Hammerfest fin-Norveġja sal-Baħar Iswed, li tgħaddi minn għaxar pajjiżi (in-Norveġja, l-Iżvezja, il-Finlandja, ir-Russja, l-Estonja, il-Latvja, il-Litwanja, il-Belarussja, il-Moldova u l-Ukrajna) u hija twila 2,820 kilometru.
Fl-2005, l-Ark Ġeodetiku ta’ Struve ġie ddeżinjat bħala Sit ta’ Wirt Dinji transnazzjonali tal-UNESCO b’ġabra ta’ 34 plakka kommemorattiva jew obeliski mill-265 punt oriġinali mmarkati b’toqob imħaffrin fil-blat, slaleb tal-ħadid, borġ ġebel, eċċ.
Weil introduċa ċ-ċirku ta' adeli fl-aħħar tas-snin 30 tas-seklu 20, wara x-xogħol ta' Claude Chevalley bl-ideli, u ta prova tat-teorema ta' Riemann-Roch bihom (verżjoni dehret fix-xogħol tiegħu Basic Number Theory fl-1967).
Huwa sab konġettura ta' Weil akkreditata oħra għall-ħabta tal-1967, li iktar 'il quddiem taħt pressjoni minn Serge Lang, saret magħrufa bħala l-konġettura ta' Taniyama-Shimura, ibbażata fuq mistoqsija fformulata b'mod approssimattiv minn Taniyama fil-konferenza ta' Nikkō fl-1955.
L-attitudni tiegħu lejn il-konġetturi kienet li wieħed ma għandux jistabbilixxi qata' mill-ewwel bħala konġettura, u fil-każ ta' Taniyama, l-evidenza nstabet biss wara xogħol komputazzjonali estensiv li twettaq fl-aħħar tas-snin 60 tas-seklu 20.
Simone Weil, li iktar 'il quddiem saret filosfa famuża, kienet oħtu ż-żgħira. Huwa studja f'Pariġi, f'Ruma u f'Göttingen u kiseb id-dottorat tiegħu fl-1928. Meta kien il-Ġermanja, Weil għamel ħbieb ma' Carl Ludwig Siegel.
It-teorema ta' Mordell kellha prova ad hoc; Weil beda s-separazzjoni tal-argument tal-inżul infinit f'żewġ tipi ta' approċċi strutturali, permezz ta' funzjonijiet tal-għoli għat-tqassim tad-daqsijiet tal-punti razzjonali, u permezz ta' koomoloġija ta' Galois, li ġiet ikkategorizzata b'dan il-mod xi żewġ deċennji wara.
Għal sentejn, huwa għallem il-matematika fl-Università ta' Lehigh, fejn ma kienx apprezzat, kien jaħdem iż-żejjed u ma kienx imħallas tajjeb, għalkemm ma kellux għalfejn jinkwieta li jintgħażel għall-gwerra, għad-differenza tal-istudenti Amerikani tiegħu.
Ix-xogħol tiegħu fuq it-teorija tal-qatet bil-kemm jidher fix-xogħol ippubblikat tiegħu, iżda korrispondenza ma' Henri Cartan fl-aħħar tas-snin 40 tas-seklu 20, li ġiet stampata mill-ġdid fil-ġabra ta' xogħlijiet tiegħu, uriet kemm dan ix-xogħol kien influwenti.
Fost l-ikbar kisbiet tiegħu kien hemm il-prova tas-snin 40 tas-seklu 20 tal-ipoteżi ta' Riemann għall-funzjonijiet żeta tal-kurvi fuq kampi finiti, u l-bini sussegwenti li għamel ta' pedamenti siewja għall-ġeometrija alġebrajka biex jappoġġa dak ir-riżultat .
L-hekk imsejħa konġetturi ta' Weil kienu influwenti ferm minn madwar l-1950; il-provi rigward dawn id-dikjarazzjonijiet iktar 'il quddiem instabu minn Bernard Dwork, Alexander Grothendieck, Michael Artin, u finalment minn Pierre Deligne, li lesta l-iktar pass diffiċli fl-1973.
Din il-persuna tkun responsabbli għall-attivitajiet kollha marbuta mal-kċina, li s-soltu jinkludu l-ħolqien tal-menu, il-ġestjoni tal-persunal tal-kċina, l-ordnar u x-xiri tal-ingredjenti, il-kontroll tal-kostijiet tal-materja prima u d-disinn tal-ikla fil-platt jew l-ipplejtjar.
It-titlu ta' chef kap spiss jintuża għall-persuna li jkollha r-responsabbiltajiet ta' xeff eżekuttiv, iżda meta jkun hemm it-tnejn fi kċina, dan jieħu d-deċiżjonijiet eżekuttivi l-kbar bħad-direzzjoni tal-menu, l-awtorità finali fid-deċiżjonijiet tal-ġestjoni tal-persunal, eċċ.
Istituzzjonijiet bħal dawn jista' jkollhom kuraturi multipli, kull wieħed assenjat lil żona ta' ġbir speċifika (eż. Kuratur ta' arti antika, kuratur ta' stampi u tpinġijiet, eċċ.) U spiss joperaw taħt id-direzzjoni ta' kuratur ewlieni.
Il-kuratur jieħu deċiżjonijiet dwar liema oġġetti għandu jagħżel, jissorvelja d-dokumentazzjoni tagħhom, iwettaq riċerka bbażata fuq il-kollezzjoni u l-istorja tagħha, jipprovdi ppakkjar xieraq tal-arti meta tiġi trasportata, u jaqsam ir-riċerka mal-pubbliku u l-komunità permezz ta' wirjiet u pubblikazzjonijiet.
Fir-Renju Unit, it-terminu "kuratur" japplika wkoll għall-impjegati tal-gvern li jissorveljaw il-kwalità tax-xogħol arkeoloġiku tal-kuntratt taħt Gwida Politika tal-Ippjanar 16: Arkeoloġija u Ippjanar (PPG 16 - Planning Policy Guidance 16: Archaeology and Planning) u jimmaniġġjaw ir-riżorsi kulturali ta’ reġjun.
cd; Kodiċi tat-telefon: +243; Prefiss tar-Radju: 9OA-9TZ; Abbrevjazzjonijiet tal-pajjiż għall-Ajruplani: 9Q; Abbrevjazzjonijiet tal-pajjiż għall-Karozzi: CGO; Kodiċi IOC: COD; Sħubija: NU, AU, COMESA, Francophonie, ASA; 1 Lingala, Kikongo Ya Leta, Swaħili u Tshiluba huma lingwi nazzjonali iżda mhumiex rikonoxxuti bħala lingwi uffiċjali.
Biex iqanqal is-sentiment Afrikanista, beda fl-1 ta' Ġunju 1966, biex jibdel l-isem tal-ibliet tan-nazzjon: Léopoldville sar Kinshasa (il-pajjiż kien magħruf bħala r-Repubblika Demokratika tal-Kongo-Kinshasa), Stanleyville ngħata l-isem ġdid ta' Kisangani, u Elisabethville ingħatat l-isem ta' Lumbumbashi.
Fl-1971 semmiet mill-ġdid lill-pajjiż ir-Repubblika taż-Zaire (ir-raba’ bidla fl-isem fi ħdax-il sena u s-sitt b’mod ġenerali), ix-Xmara Kongo saret ix-Xmara Zaire u sena wara Mobutu biddel ismu għal Mobutu Sese Seko.
In-nuqqas ta' ħila ta' Mobutu li jimmaniġġja din il-kriżi, flimkien mat-telf ta' appoġġ mill-Punent, ippermettew lill-avversarji tiegħu jniedu kampanja kbira kontrih li spiċċat bit-titjira tiegħu u l-proklamazzjoni mill-mexxej ribelli Laurent-Désiré Kabila tar-Repubblika Il-Kongo, f'Mejju.
Truppi miż-Żimbabwe, l-Angola, in-Namibja, iċ-Ċad u s-Sudan intervjenew biex jappoġġjaw lir-reġim il-ġdid f’Kinshasa, u beda gwerra magħrufa bħala “It-Tieni Gwerra tal-Kongo” jew Gwerra Dinjija Afrikana, il-kunflitt li sewa l-aktar ħajjiet fid-dinja minn tmiem it-Tieni Gwerra Dinjija.
Il-waqgħa ta' dawn tal-aħħar ikkawżat il-bidu ta' gwerra ċivili serja li kienet se tiġġarraf f’konflagrazzjoni kontinentali, li fiha intervjenew forzi armati minn aktar minn seba' pajjiżi, li ħallew bilanċ traġiku ta' aktar minn erba' miljun mejta.
Skont ir-Rapporteur Speċjali tan-Nazzjonijiet Uniti dwar il-Vjolenza, Yakin Ertürk, li daret il-Lvant tal-Kongo f'Lulju 2007, il-vjolenza kontra n-nisa fit-Tramuntana ta' Kivu u n-Nofsinhar ta' Kivu inklużi hija deskritta bħala "brutali b'mod inkonċepibbli." ».
Ħafna mill-parti tal-Lvant tal-pajjiż għadha mhux sigura, prinċipalment minħabba l-kunflitt ta' Ituri u l-attivitajiet li għaddejjin tal-Forzi Demokratiċi għal-Ħelsien tar-Rwanda fil- provinċji minn Kivu tat-Tramuntana u Kivu tan-Nofsinhar.
Qabel ir-Repubblika Demokratika tal-Kongo kienet kolonja tal-Belġju msejħa l-Kongo Belġjan, wara l-indipendenza l-isem użat kien l-isem tar-Repubblika tal-Kongo sal-1 ta' Awwissu 1964, meta isimha nbidel għar-Repubblika Demokratika tal-Kongo ( li tikkorrispondi għal bidla fil-kostituzzjoni u li tiddistingwiha mir-Repubblika ġirien tal-Kongo).
Fl-1971, dak iż-żmien il-President Mobutu biddel l-isem tal-pajjiż għar-Repubblika taż-Zaire, isem li ġej minn pronunzja ħażina bil-Portugiż tal-kelma Kikongo nzere jew nzadi, li tittraduċi bħala "ix-xmara li tibla' x-xmajjar kollha".
b'ammont kbir ta 'ġid minerali. Inkluż il-koltan (minerali li għen biex jiffinanzja diversi naħat fit-Tieni Gwerra tal-Kongo, kunflitt li rriżulta f'numru ta' mwiet approssimattiv ta' aktar minn 5 miljuni, l-ogħla mit-Tieni Gwerra Dinjija), kobalt, ram, kadmju, pitrolju, djamant, deheb, fidda, żingu, manjesju, landa, ġermanju, uranju, radju, boksajt, ħadid u faħam.
Il-Force Publique kienet inizjalment imfassla fl-1885 meta r-Re Leopoldu II tal-Belġju, li kellu l-Istat Ħieles tal-Kongo bħala proprjetà privata, ordna lis-Segretarju tal-Intern tiegħu biex joħloq forzi militari u tal-pulizija għall-Stat.
Kundizzjonijiet ħorox u ta' theddida għall-ħajja fil-ħabsijiet u fiċ-ċentri ta' detenzjoni baqgħu wkoll problemi serji; it-titwil tad-detenzjoni qabel il-proċess; in-nuqqas ta' ġudikatura indipendenti u effettiva; u interferenza arbitrarja fil-privatezza, il-familja u d-dar.
L-industrija kimika tikkonsma ammonti sinifikanti ta 'kobalt f'diversi applikazzjonijiet, bħal katalizzaturi għall-pitrolju u l-ipproċessar kimiku; Aġenti tat-tnixxif għal żebgħa u linka; Kowtijiet bażi għall-enamel tal-porċellana; bliċ għaċ-ċeramika u l-ħġieġ; u pigmenti għaċ-ċeramika, żebgħa u plastiks.
It-tkabbir globali fid-domanda għal materja prima skarsa u l-isplużjoni industrijali fiċ-Ċina, l-Indja, ir-Russja, il-Brażil u pajjiżi oħra li qed jiżviluppaw jeħtieġu li pajjiżi żviluppati jimpjegaw strateġiji ġodda, integrati u responsivi biex kontinwament jidentifikaw u jiżguraw provvista adegwata ta 'materjali strateġiċi u kritiċi.
Filwaqt li tenfasizza l-importanza tar-RD tal-Kongo għas-sigurtà nazzjonali tal-Istati Uniti, l-isforz biex tiġi stabbilita unità Kongoliża elite hija l-aħħar spinta mill-Istati Uniti biex tipprofessjonalizza l-forzi armati f'dan ir-reġjun strateġikament importanti.
Quddiem din is-sitwazzjoni, fl-24 ta' Novembru, 1964, paraxutturi Belġjani, li kienu qagħdu fuq l-appoġġ loġistiku Amerikan għat-trasport, ħadu l-ajruport b’sorpriża l-ewwel u mbagħad il-kumplament tal-belt, u ħelsu l-biċċa l-kbira taċ-ċittadini bojod, ħlief għal madwar tletin.
Il-gvern Belġjan ried ikompli jikkontrolla l-ġid minerali tal-pajjiż u, imbeżża mill-kaos li kien għadda minnu, appoġġa l-qasma tal-Katanga u n-Nofsinhar tal-Kasai, fejn kien hemm kolonja kbira ta’ ċittadini Belġjani, li jappoġġjaw gvernijiet pupazzi f’dawk it-territorji.
Il-Ġnus Magħquda bagħtet truppi li tefgħu l-ħabs lil Lumumba, li fl-aħħar inqabad mir-ribelli, ittieħdu l-Katanga u sparawlu fis-17 ta' Jannar, 1961 bl-intervent dirett ta’ aġenti tal-gvern Belġjan u tas-CIA.